ERepublik
eRepublik on eRepublik Labsin 21. syyskuuta 2008 julkaisema ilmainen selainpeli, joka painottaa pelaajien välistä kanssakäymistä ja verkostoitumista yhteiskuntasimulaatiossa. Peli sijoittuu vaihtoehtomaailmaan – Uuteen Maailmaan – jossa "kansalaiset" osallistuvat politiikkaan, pyörittävät taloutta ja liiketoimintaa sekä sotivat muiden valtioiden kanssa Pelin kehittivät Alexis Bonte ja George Lemnaru, joiden lisäksi sivuston henkilökuntaan kuuluu 30 muuta työntekijää.
Rogue
Rogue on vuoropohjainen tietokoneella pelattava roolipeli, jonka alkuperäisen version kirjoittivat Michael Toy, Glenn Wichman ja Ken Arnold UNIX-käyttöjärjestelmälle vuonna 1980. Pelistä tuli myöhemmin kokonaisen roguelikeiksi tai "dungeon crawlingiksi" kutsutun pelityypin kantaisä. "Rogue" oli erittäin suosittu peli 1980-luvun puolivälissä.